92 
en Hals saa lang, at den naar midt ind i Kropskindet; 
den dannes af fast sammenrullet Blaar. Den kunstige 
Krop laves af Bomuld, Træuld, Hø, Tang eller Blaar, 
der stoppes ind i Skindet i passende Mængde, hvorpaa 
dette, liggende paa Arbejdsbordet, formes og tørres hen- 
lagt paa Ryggen paa Bomuld, i hvilket man laver en 
Fordybning, som svarer til Skindets Størrelse, og støtter 
Vingerne ved Naale, der bores ned i det Underlag, som 
Bomulden lægges paa. 
Opstilling af Fugleskind. For at udføre dette maa 
Skindene blødgøres og lægges derfor ned i vaadt Sand 
eller i en høj, smal Krukke og overhældes fuldstændigt 
med Vand; her skal de blive indtil Haandleddene er 
bøjelige. Opblødningen i Sand varer indtil et Par Dage; 
dog maa man tage Skindene op af Sandet, naar de er 
blevne saa bløde, at Næbbet kan aabnes og Vingerne 
bøjes ud fra Kroppen, samt hælde Vand ind i den kun- 
stige Krop gennem Næbbet, Øjeaabningerne og Snit- 
aabningen i Skindet for at fremskynde Opblødningen. 
I Vand varer Opblødningen højst 12 Timer*); derefter 
tages det op og trykkes, for at fjerne saa meget som 
muligt af vedhængende Vand, og medens Fjerene endnu 
er vaade, tages den kunstige Krop ud gennem Snitaab- 
ningen under Vingen (eller i Ryggen)**), ligesom Skin- 
*) Hos store Fugle bliver Tæerne ikke saa bløde, at de kan 
bøjes paa rette Maade, naar Skindet for øvrigt er tjenligt 
til Udstopning; de opblødes da yderligere, efter at Fuglen 
er formet, ved Omslag af gennemvædet Bomuld, til de er 
tilstrækkelig smidige. 
*) Er man kommen i Besiddelse af et Skind, som har været 
aabnet paa Bugen og atter sammensyet der, kan man ud- 
tage den kunstige Krop gennem et nyt Snit under den 
ene Vinge, uden at genaabne Snitaabningen paa Bugen, 
da Fuglen ikke let lader sig lukke her igen. 
